Nofretete
D'Nofretete (an anere Sproochen dacks „Nefertiti“, egyptesch Nfr.t-jy.tj) war d'Haaptfra vum Pharaon Echnaton (Amenhotep IV.); si huet am 14. Jh. v. Chr. gelieft. Si gouf bekannt duerch d'Büst aus Kalleksteen a Gips, déi de 6. Dezember 1912 fonnt gouf an haut am Egyptesche Musée, am Nordfligel vum Neuen Museum op der Museumsinsel zu Berlin ausgestellt ass.

D'Nofretete soll bei hirem Bestietnes mam Echnaton nach ganz jonk gewiescht sinn. Si krut 6 Diechter: d'Meritaton, d'Maketaton, d'Anchesenpaaton, d'Neferneferuaton, d'Neferneferure an d'Setepenre. Vu Jongen ass näischt bekannt. D'Nofretete an den Echnaton war déi éischt egyptesch Kinnekskoppel, déi hiert Privatliewen ëffentlech ofbilde gelooss huet.

D'Nofrete war eng Zort Coregente a krut, op d'mannst symbolesch, pharaonesch Muecht: Sou ass de bloen Helm vun hirer bekannter Büst e Chepresch, e Krichshelm, a s'ass och e puermol ofgebilt, wéi se Feinden ermëlzt, eng Stereotyp, déi ee bei Pharaonen erëmfënnt. Eng méiglech Erklärung dofir ass, datt si nom Doud vum Echnaton deem säin Troun iwwerholl hätt.

Literatur 
 Lena Blosat: Reiseverbot für eine Königin. In: Abenteuer Archäologie. Kulturen|Menschen|Monumente, Heft 3, 2007, S. 12-15 „Titel: Streit um Nofretete“
 Oliver Simons: Der Raub der Nofretete. In: Ulrich van der Heyden, Joachim Zeller (Hrsg.): ... Macht und Anteil an der Weltherrschaft. Berlin und der deutsche Kolonialismus. Unrast, Münster 2005. ISBN 3-89771-024-2
 Christine El-Mahdy: Tutenchamun. Leben und Sterben des jungen Pharao. Blessing, München 2000. ISBN 3-89667-072-7
 Carola Wedel: Nofretete und das Geheimnis von Amarna. von Zabern, Mainz 2005. ISBN 3-8053-3544-X, (Antike Welt, Sonderheft; Zaberns Bildbände zur Archäologie) ISBN 978-3-8053-3544-7
 Gert von Paczensky, Herbert Ganslmayr: Nofretete will nach Hause. Europa - Schatzhaus der „Dritten Welt“. Bertelsmann, München 1984, 1988. ISBN 3-570-03587-5
 Philipp Vandenberg: Nofretete - Eine archäologische Biographie. 1975. ISBN 3-7042-4024-9

Um Spaweck 

Gebuer (14. Joerhonnert v. Chr.)
Gestuerwen (14. Joerhonnert v. Chr.)
Aalt Egypten